Naše Delo na daljavo (5) se nadaljuje. Tokrat bomo utrdili in poglobili znanje o sorazmernih količinah. V pomoč naj vam bo lanskoletni zvezek, učbenik, splet, učiteljica in … .

1. V zvezek napišite naslov: **PREMA SORAZMERNOST IN ODSTOTKI**

Razlaga in rešeni primeri so v učbeniku na strani 259 in 260.

1. Lahko si pomagate tudi tako: Poiščite v lanskoletnem matematičnem zvezku razlago ODSTOTKOV ali PROCENTOV. Temeljito preberite razlago. Ustavite se ob rešenih primerih.

Tri vrste nalog: a) znani delež želimo izraziti z % glede na celoto

 b) iz znanega odstotnega deleža in celote računamo delež

 c) iz odstotnega deleža in deleža želimo izračunati celoto.

Naloge lahko rešimo na različne načine: a) ulomki (celota je v imenovalcu)

 b) sklepni račun

 c) »trgovski način«

1. Reši naloge:
2. Tone je nabral 250 kg jabolk. Sosedu je podaril 50 kg jabolk. Koliko % jabolk je podaril sosedu?
3. Na uličnem teku je sodelovalo 325 atletov. Med tekom je 36 % atletov odstopilo zaradi velike vročine. Koliko jih je prišlo v cilj?
4. Med zadnjo trgatvijo so v sosedovem vinogradu trgali dva dni. Prvi dan so natrgali 2301 kg grozdja, drugi dan pa še preostalih 35 %. Koliko grozdja so skupno potrgali med to trgatvijo?
5. V zvezek napišite naslov: **UTRJEVANJE**

Rešite zelen ali moder ali rdeč stolpec ob zaključku poglavja Odvisnost in sorazmerja: Preverjamo (Pogled nazaj), stran 268.

1. Če kdo želi, lahko reši še več nalog (stran 264, 266, 267).

Dragi učenci, lepo je prebirati vašo pošto, odgovarjati na vprašanja ali kaj razložiti, zato korajžno k reševanju in pošiljanju. Naredite kolikor zmorete (sproti je najlažje). Pomembno je, da ne zgubite stika s šolskim delom in da se počutite koristne.

Bodite uspešni.

Ob morebitni nejasnosti pišite mi na spletni naslov ali v spletno učilnico. Poslane naloge pregledam, popravim in napišem komentar, ki ga ne pozabite prebrati.

Zdravo. Zdravo. Učiteljica Ticijana